CELEX: C2005/143/19
Language: el
Date: 2005-06-11 00:00:00
Title: Απόφαση του Δικαστηρίου (έκτο τμήμα), της 28ης Απριλίου 2005, στην υπόθεση C-375/04: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (Παράβαση κράτους μέλους — Οδηγία 2002/58/ΕΚ — Ηλεκτρονικές επικοινωνίες — Επεξεργασία των δεδομένων προσωπικού χαρακτήρα — Προστασία της ιδιωτικής ζωής — Προστασία των φυσικών προσώπων — Μη εμπρόθεσμη μεταφορά της στο εσωτερικό δίκαιο)

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/14
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 28ης Απριλίου 2005
   στην υπόθεση C-375/04: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (1)
   
   (Παράβαση κράτους μέλους - Οδηγία 2002/58/ΕΚ - Ηλεκτρονικές επικοινωνίες - Επεξεργασία των δεδομένων προσωπικού χαρακτήρα - Προστασία της ιδιωτικής ζωής - Προστασία των φυσικών προσώπων - Μη εμπρόθεσμη μεταφορά της στο εσωτερικό δίκαιο)
   (2005/C 143/19)
   Γλώσσα διαδικασίας: η γαλλική
   Στην υπόθεση C-375/04, που έχει ως αντικείμενο προσφυγή βάσει του άρθρου 226 ΕΚ λόγω παραβάσεως, ασκηθείσα την 1η Σεπτεμβρίου 2004, Επιτροπή των Ευρωπαϊκών Κοινοτήτων (εκπρόσωπος: M. Shotter) κατά Μεγάλου Δουκάτου του Λουξεμβούργου (εκπρόσωπος: S. Schreiner), το Δικαστήριο (έκτο τμήμα), συγκείμενο από τους A. Borg Barthet, πρόεδρο τμήματος, U. Lõhmus (εισηγητή) και A. Ó Caoimh, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε, στις 28 Απριλίου 2005, απόφαση με το ακόλουθο διατακτικό:
   
               1)
            
            
               Το Μεγάλο Δουκάτο του Λουξεμβούργου, μη θεσπίζοντας εμπρόθεσμα τις αναγκαίες νομοθετικές, κανονιστικές και διοικητικές διατάξεις για τη συμμόρφωσή του προς την οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες), παρέβη τις υποχρεώσεις που υπέχει από την εν λόγω οδηγία.
            
         
               2)
            
            
               Καταδικάζει το Μεγάλο Δουκάτο του Λουξεμβούργου στα δικαστικά έξοδα.
            
         
      (1)  ΕΕ C 262 της 23.10.2004.